[Video] Jou ma wil nie hê jy moet dié advertensie sien nie‘n Skermskoot uit die video ŉ Nuwe advertensieveldtog van die Dierebeskermingsvereniging van Suid-Afrika (DBV) wat bedoel is om die publiek te oortuig om weggooidiere aan te neem, versprei soos ŉ veldbrand op sosiale media. In dié video vertel ŉ vrou hoe sy haar hond, Fluffy, deur middel van dié organisasie aangeneem het. Terwyl die vrou onskuldig en oënskynlik onbewus met die skaaphond op haar skoot spog, stap ŉ halfkaal man, skraps geklee in ŉ klein swart broekie, die agtergrond binne. Dié man is klaarblyklik ŉ liggaamsbouer en smeer sy lyf met olyfolie in terwyl die vrou, onbewus van sy teenwoordigheid, verder gesels. “Ek het aan die vrou verduidelik watter soort hond ek graag wil hê. Sy het die perfekte een vir my opgespoor,” verduidelik sy terwyl die man sy lyf steeds met olie invryf. “Fluffy is baie speels en altyd daar. Ek is baie lief vir haar.” Dit is veral die skreeusnaakse en dubbelsinnige woorde aan die einde van die video wat talle internetgebruikers op hol het: “Daar is een familielid wat jy kan kies….” Die video is binne 24 uur meer as 15 000 keer gekyk. Vir meer inligting oor die DBV besoek die organisasie se webwerf. Our sincere thanks to the Cape of Good Hope SPCA for allowing the entire SPCA movement permission to use their videos, radio & TV clips. Posted by SPCA Benoni, Gauteng, South Africa on Sunday, March 5, 2017